
PASVALIO RAJONO SAVIVALDYBĖS TARYBA

SPRENDIMAS
DĖL PASVALIO KRAŠTO GARBĖS PILIEČIO VARDO SUTEIKIMO

2021 m. lapkričio 24 d. Nr. T1-229
Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 45 punktu, Pasvalio krašto garbės piliečio vardo suteikimo nuostatų, patvirtintų Pasvalio rajono savivaldybės tarybos 2009 m. gruodžio 29 d. sprendimu Nr. T1-284 „Dėl Pasvalio krašto garbės piliečio vardo suteikimo nuostatų patvirtinimo“ (su visais aktualiais pakeitimais), 3 ir 16 punktais ir atsižvelgdama į Pasvalio krašto garbės piliečio vardo suteikimo komisijos 2021 m. lapkričio 16 d. posėdžio protokolą Nr. GPV-1, Pasvalio rajono savivaldybės taryba nusprendžia
suteikti Pasvalio krašto garbės piliečio vardą:
1. Profesoriui, habilituotam technologijų mokslų daktarui Rimantui Kanapėnui – už nuoširdų ir nuoseklų rūpinimąsi Pasvalio kraštu, nuolatinę paramą, išskirtinį indėlį į etnokultūros puoselėjimą, išnykusių kaimų atminimo įamžinimą  ir iškilių Pasvalio krašto žmonių garsinimą.
2. Kraštiečiui rašytojui, Kovo 11-osios akto signatarui Kaziui Sajai – už pilietiškumą, aktyvią veiklą ir viso gyvenimo kūrybinius nuopelnus garsinant Lietuvą ir Pasvalio kraštą.
Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

